Havets+festbord+med+internasjonalt+innslag

Det er en årlig tildragelse i oktober å invitere til "Havets festbord" på Stølan. Det er Staulan grendalag som står som vertsskap. Jeg gjenkjenner ildsjelene på kjøkkenet. Petter Pettersen, bygdas kokk, Arne Stoksvik, Gerd og Sture Reppe og Inger-Sofie Reppe Antonsen. Arne Stoksvik ønsker velkommen og presenterer rettene. Det serveres bl.a. bacalao kokt av Hans Anton, kamskjell tilberedt av Inger Sofie og sponset av Seashell-dykkerne. Petters berømte fiskesuppe er på bordet. Ellers bugner bordene av ørret, laks, sild, krabbe med tilbehør. Herleik Inderøy er kommet for å spise fiskesuppa. Ikke alle spiser agn. Det er dekket til 85 Den østre enden av skolehuset, som tidligere rommet "storskolen" i grenda, er full. Klar sitter også Ulmar Ulvan. Han skal spille til dans. Men først skal der spises. Og det blir spist. Og da kaffen og alle kakene kommer på bordet, er det også plass til dette. Ja, slik skal det være når det er fest på Stølan. Det er fest i grenda. Enda samles unge og eldre. Noen smårollinger med sans for sjømat er sannelig også med. Utflyttede frøyværinger er kommet hjem fra sør og nord i landet for å være med **Gunn Rita Aas Steinsland** Og utflyttede staulvarger innad på øya er kommet fra Auka, Sistranda, Nesset og Sistranda. Det er mangt å snakke om. Men her er også folk fra fjernere himmelstrøk. Tyskland, Moldova, Thailand, Brasil, Tyskland, Polen og Litauen er representert. Vi blir oppfordret til å lære språk til neste gang. For her er internasjonal sus på Frøya og på Stølan.. Kjærlighet, jobbsøking og behov for arbeidskraft suger til seg denne ressursen av flotte, hyggelige og spennende mennesker som er i ferd med å bli frøyværinger.
 * Havets festbord med internasjonalt sus.**

Kjærlighet til sted og hav går igjen i matvalg og dekor. Havet gir festmaten, og noen av sortene som før var fattigmannskost eller agn, er delikatesser. Bord og vegger er pyntet med det en ser rett utenfor døra, feskarmainn på sildkasse og måse, skjell og fyrtårn. Spoven pryder veggen ved siden av fanen til den gamle Stølan skole. Vakkert pynta er skolstua.Og måsen er det ingen som hater her .

Det er fest på lokalet. Men noe annerledes er det. Det er ikke lov å røyke inne. Videre er det ikke lov til å ha en på lomma. Det kan komme inspeksjon. Grendelaget har søkt løyve. Det var andre boller på Klubben da lensmannen på en fest kom inn og sa: " Det er ikke det at jeg har noe med det, men nå kommer brøytebilen". Alle mannfolka for ut for å berge spannene sine som de hadde satt fra seg i veikanten. Men mye binder binder fortid og nåtid sammen. Loddsalget er en sikker vinner. Gevinstene er kanskje annerledes uten å omtale det noe mer, men alle kjøper lodd. Det trekkes under dansen. Ute blæs og rægne det. Men det lyser i alle vinduene på skolehuset. Det er varmt inne og hyggelig. Feiende sving fyller lokalet. Det er stemning. Hvordan en skal komme seg hjem? Får nå se. Det haster ikke. Om det ikke blir annen råd, så får en ta drosje.

Fra agn til delikatesse (kamskjell)

Fra fattigmannsbord til festbord